Яшчэ адно не менш важнае складаемае – умовы навучання. Адукацыйная мадэль і сістэма дадатковай адукацыі, што склалася ў нашай установе, здольна аба­значыць індывідуальную траекторыю, якая забяспечыць асобаснае развіццё кожнага вучня. Наладжана супрацоўніцтва з Беларускім нацыянальным тэхнічным універсітэтам, Міжнародным дзяржаўным універсітэтам імя А.Сахарава, Камандна-інжынерным інстытутам Міністэрства па надзвычайных сітуацыях Рэспублікі Беларусь. Факультатывы, індывідуальныя заняткі з адоранымі, гурткі інтэлектуальнай, экалагічнай і мастацкай накіраванасці дазваляюць не толькі паглыбіць веды вучняў па прадметах, але і развіць іх творчыя здольнасці.